Úradný vestník L 164 , 21/06/1997 S. 0038 - 0039



Rozhodnutie Komisie zo 6. júna 1997 o uvedení na trh geneticky modifikovanej repky olejnej (Brassica napus L. oleifera Metzg. MS1, RF1) v súlade so smernicou Rady 90/220/EHS (Text s významom pre EHP) (97/392/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/220/EHS z 23. apríla 1990 o úmyselnom uvoľňovaní geneticky modifikovaných organizmov do životného prostredia [1], zmenenú a doplnenú smernicou Komisie 94/15/ES [2], najmä na článok 13, keďže články 10 až 18 smernice Rady 90/220/EHS stanovujú postup spoločenstva, ktorý umožňuje príslušnému orgánu členského štátu dať súhlas s uvedením na trh produktov obsahujúcich geneticky modifikované organizmy alebo produktov z nich pozostávajúcich; keďže podľa tohto postupu bolo prijaté rozhodnutie Komisie 96/158/ES [3] o uvedení na trh hybridu semien repky olejnej (Brassica napus L. oleifera Metzg. MS1Bn × RF1Bn), ktorý je odolný voči herbicídom, vzťahujúce sa na súhlas príslušného orgánu Spojeného kráľovstva s uvedením produktu na trh len s cieľom pestovať ho na semeno; keďže následne po tomto rozhodnutí príslušný orgán Francúzska dostal ďalšie oznámenie o tom istom produkte od toho istého oznamovateľa, Plant Genetic Systems (ref. C/F/ 95/05/01/A), ktorý žiadal o udelenie súhlasu aj s pestovaním a manipuláciou v životnom prostredí ešte pred získaním neživotaschopných častí; keďže príslušný orgán Francúzska následne postúpil uvedené dokumenty Komisii so súhlasným stanoviskom; keďže príslušné orgány iných členských štátov podali proti týmto dokumentom námietky; keďže preto v súlade s článkom 13 ods. 3 smernice 90/220/EHS Komisia je povinná rozhodnúť v súlade s postupom uvedeným v článku 21 uvedenej smernice; keďže Komisia preskúmala každú z námietok podaných na základe rozsahu pôsobnosti smernice 90/220/EHS a analyzovala informácie obsiahnuté v uvedených dokumentoch, prišla k týmto záverom: - v prípadoch produktov, ktoré sú určené ako potraviny pre ľudí alebo krmivo pre zvieratá, posúdenie rizika podľa smernice 90/220/EHS je posúdením toho, či by genetická modifikácia mohla mať za následok toxické alebo škodlivé účinky na ľudské zdravie alebo životné prostredie, - nie je dôvod domnievať sa, že zavedenie génov kódovaných na fosfinotricín acetyl transferáze a neomycín fosfotranseráze II do repky olejnej bude mať škodlivé účinky na ľudské zdravie a na životné prostredie, - nie sú bezpečnostné dôvody na označenie toho, že produkt bol získaný genetickými modifikačnými technikami, - na označení by malo byť uvedené, že produkt má zvýšenú toleranciu voči herbicídu glufosinát amónny; keďže povolenie chemických herbicídov aplikovaných na rastliny a posúdenie vplyvu ich použitia na ľudské zdravie a životné prostredie patrí do pôsobnosti smernice Rady 91/414/EHS z 15. júla 1991 týkajúcej sa uvedenia prostriedkov na ochranu rastlín na trh [4], naposledy zmenenej a doplnenej smernicou Komisie 96/68/ES [5], a nie do pôsobnosti smernice 90/220/EHS; keďže článok 11 ods. 6 a článok 16 ods. 1 smernice 90/220/EHS poskytujú dodatočné záruky v prípade, že sa objaví nová informácia o rizikách spojených s produktom; keďže opatrenia ustanovené v tomto rozhodnutí sú v súlade so stanoviskom Výboru zástupcov členských štátov založeným v zmysle článku 21 smernice 90/220/EHS, PRIJALA TOTO ROZHODNUTIE: Článok 1 1. Bez toho, aby boli dotknuté ostatné právne predpisy spoločenstva, najmä smernica Rady 69/208/EHS [6] a 70/457/EHS [7] a podľa odseku 2 tohto článku, príslušný orgán Francúzska dá súhlas s uvedením na trh tohto produktu, ohláseným spoločnosťou Pant Genetic Systems (ref. C/F/ 95/05/01/A): semená hybridu repky olejnej (Brassica napus L. oleifera Metzg.) odvodeného z krížencov, použijúc: a) potomstvo samčej sterilnej línie repky olejnej MS (B91–4), kultivar Drakkar, obsahujúce barnase gén z Bacillus amyloliquefaciens kódovaný na ribonukleáze, bar gén zo Streptomyces hygroscopicus kódovaný na fosfinotricín acetyl transferáze, neo gén z Escherichia coli kódovaný na neomycín fosfotransferáze II, promótor PSsuAra z Arabidopsis thaliana, promótor PNos z Agrobacterium tumefaciens, promótor PTA29 z Nicotiana tabacum a b) potomstvo línie repky olejnej RF1 (B93–101) s obnovenou plodnosťou, kultivar Drakkar, obsahujúce barstar gén z Bacillus amyloliquefaciens kódovaný na ribonukleázovom inhibítore, bar gén zo Streptomyces hygroscopicus kódovaný na fosfinotricín acetyl transferáze, neo gén z Escherichia coli kódovaný na neomycín fosfotransferáze II, promótor PSsuAra z Arabidopsis thaliana, promótor PNos z Agrobacterium tumefaciens, promótor PTA29 z Nicotiana tabacum. 2. Súhlas sa vzťahuje na akékoľvek potomstvo pochádzajúce z krížencov produktu s akoukoľvek tradične pestovanou repkou olejnou. Súhlas sa vzťahuje na uvedenie na trh produktu, určeného na pestovanie a manipuláciu v životnom prostredí pred a počas spracovania na neživotaschopné časti. Bez toho, aby boli dotknuté označenia požadované právnymi predpismi spoločenstva, označenie každého obalu semien na výsev musí obsahovať informáciu o tom, že produkt má zvýšenú toleranciu voči herbicídu glufosinát amónny. Článok 2 Toto rozhodnutie je adresované členským štátom. V Bruseli 6. júna 1997 Za Komisiu Ritt Bjerregaard členka Komisie [1] Ú. v. ES L 117, 8.5.1990, s. 15. [2] Ú. v. ES L 103, 22.4.1994, s. 20. [3] Ú. v. ES L 37, 15.2.1996, s. 30. [4] Ú. v. ES L 230, 19.8.1991, s. 1. [5] Ú. v. ES L 277, 30.10.1996, s. 25. [6] Ú. v. ES L 169, 10.7.1969, s. 3. [7] Ú. v. ES L 225, 12.10.1970, s. 1. --------------------------------------------------